Ривалдо Витор Борба Ферейра (, произнася се Ривалду), познат само като Ривалдо е бивш бразилски футболист, играл като атакуващ полузащитник и нападател. Той става световен шампион с Бразилия през 2002 г. През 2004 г. Ривалдо е обявен от Пеле за един от най-добрите 125 живи футболисти. Той е един от най-емблематичните футболисти на ФК Барселона, носител на Златната топка на Европа и Футболист № 1 в света за 1999 г.